CELEX: 62017TA0331
Language: hu
Date: 2019-07-12 00:00:00
Title: T-331/17. sz. ügy: A Törvényszék 2019. július 12-i ítélete — Steifer kontra EGSZB („Közszolgálat — Tisztviselők — Nyugdíjak — Az Uniónál való szolgálatba lépést megelőzően megszerzett nyugdíjjogosultság — Az Unió nyugdíjrendszerébe való átvitel — Szolgálati időre vonatkozó kedvezmény — Az uniós nyugdíjrendszerben a nyugdíjra jogosító évek számítása keretében figyelembe nem vett nyugdíjjogosultságok összegének visszatérítése — Új és lényeges tények hiánya — Menthető tévedés hiánya — Felelősség — Elfogadhatatlanság”)

30.9.2019   
            
            
               HU
            
            
               Az Európai Unió Hivatalos Lapja
            
            
               C 328/44
            
         
      A Törvényszék 2019. július 12-i ítélete — Steifer kontra EGSZB
      (T-331/17. sz. ügy) (1)
      
      („Közszolgálat - Tisztviselők - Nyugdíjak - Az Uniónál való szolgálatba lépést megelőzően megszerzett nyugdíjjogosultság - Az Unió nyugdíjrendszerébe való átvitel - Szolgálati időre vonatkozó kedvezmény - Az uniós nyugdíjrendszerben a nyugdíjra jogosító évek számítása keretében figyelembe nem vett nyugdíjjogosultságok összegének visszatérítése - Új és lényeges tények hiánya - Menthető tévedés hiánya - Felelősség - Elfogadhatatlanság”)
      (2019/C 328/48)
      Az eljárás nyelve: francia
      
         Felek
      
      
         Felperes: Guy Steifer (Brüsszel, Belgium) (képviselők: M.-A. Lucas és M. Bertha ügyvédek)
      
         Alperes: Európai gazdasági és szociális bizottság (EGSZB) (képviselők: M. Pascua Mateo, K. Gambino és L. Camarena Januzec meghatalmazottak, segítőik: M. Troncoso Ferrer és F.-M. Hislaire ügyvédek)
      
         Az ügy tárgya
      
      Az EUMSZ 270. cikken alapuló kérelem, amely a következőkre irányul: egyrészt az EGSZB személyzeti és pénzügyi igazgatója által 2002. október 21-én hozott, a felperes 2002. október 2-i azon kérelmét elutasító feljegyzés megsemmisítése, amelyben a felperes kérte, hogy késedelmi kamatokkal növelve térítsék meg az Európai Unió nyugdíjrendszerébe átvitt nyugdíjjogosultságai jóvá nem írt részét, valamint az említett igazgató 2003. december 15-i, a felperes nyugdíjjogosultságait rögzítő 360/03. sz. határozatának megsemmisítése, másrészt az EGSZB arra való kötelezése, hogy fizesse meg a nyugdíjjogosultságai átvitele címén a nemzeti nyugdíjhivatal által 2004. január 1-je óta az EGSZB-nek átutalt időszakos hátralékok összegét, valamint havi rendszerességgel fizesse ki a jövőben fizetendő, említett időszakos hátralékokat, harmadszor kötelezze az EGSZB-t az említett feljegyzés azon indokával a felperesnek okozott kár megtérítésére, amelyben ezen igazgató tévesen arról tájékoztatta a felperest, hogy nem jogosult semmiféle belga nyugdíjra..
      
         Az ítélet rendelkező része
      
      
                  1)
               
               
                  
                     A Törvényszék a keresetet mint elfogadhatatlant elutasítja.
                  
               
            
                  2)
               
               
                  
                     A Törvényszék Guy Steifert kötelezi a költségek viselésére.
                  
               
            
         (1)  HL C 231., 2017.7.17.